CELEX: 32014D0875
Language: hr
Date: 2014-12-04 00:00:00
Title: 2014/875/EU: Provedbena odluka Komisije оd 4. prosinca 2014. o objavi u Službenom listu Europske unije uputa na normu EN 15649-2:2009+A2:2013 za plutajuće proizvode za slobodno vrijeme za uporabu na i u vodi te na normu EN 957-6:2010+A1:2014 za opremu za vježbanje, u skladu s Direktivom 2001/95/EZ Europskog parlamenta i Vijeća  Tekst značajan za EGP

5.12.2014   
            
            
               HR
            
            
               Službeni list Europske unije
            
            
               L 349/65
            
         PROVEDBENA ODLUKA KOMISIJE
   оd 4. prosinca 2014.
   o objavi u Službenom listu Europske unije uputa na normu EN 15649-2:2009+A2:2013 za plutajuće proizvode za slobodno vrijeme za uporabu na i u vodi te na normu EN 957-6:2010+A1:2014 za opremu za vježbanje, u skladu s Direktivom 2001/95/EZ Europskog parlamenta i Vijeća
   (Tekst značajan za EGP)
   
      (2014/875/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 2. prvi podstavak,
   budući da:
   
               (1)
            
            
               Člankom 3. stavkom 1. Direktive 2001/95/EZ propisano je da proizvođači na tržište smiju stavljati samo sigurne proizvode.
            
         
               (2)
            
            
               U skladu s člankom 3. stavkom 2. drugim podstavkom Direktive 2001/95/EZ proizvod se smatra sigurnim, s obzirom na rizike i kategorije rizika obuhvaćene odgovarajućim nacionalnim normama, ako je sukladan s nacionalnim normama kojima su preuzete europske norme, na koje je Komisija objavila upute u Službenom listu Europske unije u skladu s člankom 4. stavkom 2. te Direktive.
            
         
               (3)
            
            
               U skladu s člankom 4. stavkom 1. Direktive 2001/95/EZ europske norme utvrđuju europska tijela za normizaciju na temelju mandata koje izdaje Komisija.
            
         
               (4)
            
            
               U skladu s člankom 4. stavkom 2. Direktive 2001/95/EZ Komisija objavljuje upute na te norme.
            
         
               (5)
            
            
               Dana 21. travnja 2005. Komisija je donijela Odluku 2005/323/EZ (2) o sigurnosnim uvjetima koje europske norme moraju ispuniti u vezi s plutajućim proizvodima za slobodno vrijeme za uporabu na ili u vodi.
            
         
               (6)
            
            
               Komisija je 6. rujna 2005. europskim tijelima za normizaciju izdala mandat M/372 za izradu europskih normi radi sprječavanja glavnih rizika koji su povezani s plutajućim proizvodima za slobodno vrijeme za uporabu na i u vodi, točnije rizika od utapanja i nesreća u kojima može doći do utapanja, drugih rizika koji se odnose na dizajn proizvoda, uključujući opasnost od odnošenja, popuštanja uporišta, pada s velike visine, zapinjanja ili uplitanja iznad ili ispod površine vode, iznenadnog gubitka sposobnosti plutanja, prevrtanja i temperaturnog šoka, rizika povezanih s njihovom uporabom, kao što je rizik od sudara i udara, te rizika povezanih s vjetrom, strujama i morskim mijenama.
            
         
               (7)
            
            
               U okviru mandata Komisije Europski odbor za normizaciju donio je seriju europskih normi (EN 15649 dijelovi 1. – 7.) za plutajuće proizvode za slobodno vrijeme. Komisija je 18. srpnja 2013. donijela Provedbenu odluku 2013/390/EU (3) u kojoj se navodi da europske norme EN 15649 (dijelovi 1. – 7.) za plutajuće proizvode za slobodno vrijeme ispunjavaju opći sigurnosni zahtjev iz Direktive 2001/95/EZ u pogledu rizika koje obuhvaćaju te je uputu na navedene norme objavila u dijelu C Službenog lista Europske unije.
            
         
               (8)
            
            
               Od tada je Europski odbor za normizaciju revidirao europsku normu 15649-2:2009+A2:2013 za plutajuće proizvode za slobodno vrijeme za uporabu na i u vodi.
            
         
               (9)
            
            
               Europska norma EN 15649-2:2009+A2:2013 u skladu je s mandatom M/372 i ispunjava opći sigurnosni zahtjev iz Direktive 2001/95/EZ. Uputu na tu normu stoga treba objaviti u Službenom listu Europske unije.
            
         
               (10)
            
            
               Komisija je 27. srpnja 2011. donijela Odluku 2011/476/EU (4) o sigurnosnim zahtjevima koje moraju ispuniti europske norme za opremu za vježbanje.
            
         
               (11)
            
            
               Komisija je europskim tijelima za normizaciju 5. rujna 2012. izdala mandat za normizaciju M/506 za izradu europskih normi za opremu za vježbanje. Te su se norme trebale temeljiti na načelu da se dizajnom ili sigurnosnim karakteristikama opreme rizik od ozljede ili narušavanja zdravlja i sigurnosti, u uobičajenim normalnim i predvidivim uvjetima uporabe, mora svesti na najmanju moguću mjeru.
            
         
               (12)
            
            
               Europski odbor za normizaciju donio je europske norme (EN 957, dijelovi 2. i 4. – 10.) i europsku normu EN ISO 20957 dio 1. One su obuhvaćene područjem primjene mandata Komisije.
            
         
               (13)
            
            
               Komisija je 13. lipnja 2014. donijela Provedbenu odluku 2014/357/EU (5) u kojoj se navodi da europske norme serije EN 957 (dijelovi 2. i 4. – 10.) i europska norma EN ISO 20957 (dio 1.) za opremu za vježbanje ispunjavaju opći sigurnosni zahtjev iz Direktive 2001/95/EZ u pogledu rizika koje obuhvaćaju te je upute na navedene norme objavila u dijelu C Službenog lista Europske unije.
            
         
               (14)
            
            
               Od tada je Europski odbor za normizaciju revidirao europsku normu EN 957-6:2010+A1:2014 za opremu za vježbanje.
            
         
               (15)
            
            
               Europska norma EN 957-6:2010+A1:2014 u skladu je s mandatom M/506 i ispunjava opći sigurnosni zahtjev iz Direktive 2001/95/EZ. Uputu na tu normu stoga treba objaviti u Službenom listu Europske unije.
            
         
               (16)
            
            
               Mjere predviđene ovom Odlukom u skladu su s mišljenjem Odbora osnovanog Direktivom 2001/95/EZ,
            
         DONIJELA JE OVU ODLUKU:
   Članak 1.
   Upute na sljedeće norme objavljuju se u dijelu C Službenog lista Europske unije:
   
               (a)
            
            
               EN 15649-2:2009+A2:2013 „Plutajući proizvodi za slobodno vrijeme za uporabu na i u vodi — Dio 2.: Informacije za potrošače”;
            
         
               (b)
            
            
               EN 957-6:2010+A1:2014 „Oprema za vježbanje — Dio 6.: Pokretne trake za trčanje, dodatni posebni sigurnosni zahtjevi i metode ispitivanja”.
            
         Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 4. prosinca 2014.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 11, 15.1.2002., str. 4.
   
   
      (2)  Odluka Komisije 2005/323/EZ od 21. travnja 2005. o sigurnosnim uvjetima koje europske norme moraju ispuniti u vezi s plutajućim proizvodima za slobodno vrijeme za uporabu na ili u vodi prema Direktivi 2001/95/EZ Europskog parlamenta i Vijeća (SL L 104, 23.4.2005., str. 39.).
   
      (3)  Provedbena odluka Komisije 2013/390/EU оd 18. srpnja 2013. o usklađenosti europskih normi serije EN 15649 (dijelovi 1. – 7.) za plutajuće proizvode za slobodno vrijeme za uporabu na i u vodi s općim sigurnosnim zahtjevima Direktive 2001/95/EZ Europskog parlamenta i Vijeća te o objavljivanju uputa na te norme u Službenom listu Europske unije (SL L 196, 19.7.2013., str. 22.).
   
      (4)  Odluka Komisije 2011/476/EU od 27. srpnja 2011. o sigurnosnim zahtjevima koje moraju ispuniti europske norme za opremu za vježbanje sukladno Direktivi 2001/95/EZ Europskog parlamenta i Vijeća (SL L 196, 28.7.2011., str. 16.).
   
      (5)  Provedbena odluka Komisije 2014/357/EU оd 13. lipnja 2014. o usklađenosti europskih normi serije EN 957 (dijelovi 2. i 4. – 10.) i EN ISO 20957 (dio 1.) za opremu za vježbanje i deset europskih normi za gimnastičku opremu s općim sigurnosnim zahtjevom Direktive 2001/95/EZ Europskog parlamenta i Vijeća te o objavljivanju uputa na te norme u Službenom listu Europske unije (SL L 175, 14.6.2014., str. 40.).